ועדת הכלכלה, כנסת 20, פרוטוקול מספר 210, 2016-03-22 11:45

איתן כבל: בוקר טוב, אני פותח את ישיבת הוועדה.

איתן כבל: אני רוצה להתחיל במשהו שלא קשור: הסיפור של חברת "פלאפון", התקלה – אני מנסה לחשוב מה היה קורה אם אזרח היה מייצר תקלה כלפי החברה.

איתן כבל: מה קורה כשחברה מייצרת תקלה כלפי לקוחותיה?

איתן כבל: ועד רגע זה, דרך אגב, התקלה לא הסתיימה.

יעקב פרי: היא לא ייצרה תקלה.

איתן כבל: ברור.

איתן כבל: אני אגיד לך מה זה נקרא "לייצר".

איתן כבל: זה לא שחס וחלילה מנכ"ל החברה נתן הוראה לשרוף את ארון החשמל.

איתן כבל: אבל זו איננה פעם ראשונה וכבר קיימנו כאן דיון לפני מספר שבועות ומנכ"ל משרד התקשורת דיבר על כך שכל נושא התשתיות פשוט נמצא במצב רע מאוד.

איתן כבל: אני לא רוצה לפתוח את הדיון, אבל אני מבקש מגברתי שייצא מכתב מאיתנו למנכ"ל משרד התקשורת שבו אנחנו תובעים לקבל דוח מפורט על העניין ואיך מונעים הישנות של מצב כזה.

איתן כבל: דרך אגב, נכון לרגע זה עדיין אי אפשר להוציא הודעות אס-אם-אס.

יעקב פרי: כי הלך להם מתג והעם העבירו את כל התנועה למתג אחד, שלא עומד בעומס, זו הבעיה.

איתן כבל: בדרך לכאן לא הצלחתי לנהל שום שיחה, כי כל כמה מטרים השיחה התנתקה.

<לאה ורון: בדרך לכאן שאלה אותי מישהי: מנכ"ל פלאפון הודיע שהוא יפצה את הלקוחות – מה יהיה הפיצוי האמור?

איתן כבל: אני רוצה להזכיר שהתכנסנו כאן לדיון שאני מאמין שיהיה קצרצר, בעניין הבקשה של חבר הכנסת פרי וחברת הכנסת נחמיאס ורבין, שביקשו דיון מחודש - - -

<אתי בנדלר: נדמה לי שהבקשה לדיון מחדש הוגשה רק על ידי חבר הכנסת פרי.

<אתי בנדלר: חברת הכנסת ורבין הגישה הסתייגות.

איתן כבל: הסתייגות רק לדיבור?

<אתי בנדלר: לא, הסתייגות מהותית.

איתן כבל: על מה?

איתן כבל: סעיף 31.

<רני נויבואר: על ההסכמה של סעיף 31.

איתן כבל: על החיווי?

<אתי בנדלר: כן.

<אתי בנדלר: אחרי הדיון הזה אנחנו נברר איתה אם היא עדיין עומדת על הסתייגותה.

איתן כבל: זה מנוגד לעמדת הוועדה, אבל בסדר.

יעקב פרי: אני אוריד את ההסתייגות, ובתנאי שתקראו לי את הסעיף ושיהיה כתוב שם "יִדֵּעַ את הלקוח במפורש".

<אתי בנדלר: קודם כול הוועדה צריכה לאשר את הבקשה לדיון מחדש.

איתן כבל: מי בעד אישור הדיון מחדש?

איתן כבל: הצבעה בעד אישור הבקשה – פה אחד הבקשה לדיון מחדש אושרה.

איתן כבל: הבקשה אושרה.

<אתי בנדלר: הבקשה המקורית של חבר הכנסת פרי וחברת הכנסת ורבין הייתה שגם חיווי אשראי יהיה טעון הסכמה מפורשת של הלקוח.

<אתי בנדלר: חבר הכנסת פרי, אם אני מבינה נכון את הצעתו, מוכן להסתפק ביידוע, ובלבד שהיידוע יהיה מפורש.

<אתי בנדלר: לזה אני אפילו לא צריכה דיון מחדש, כי זה בעצם על העקרונות של הסכמה.

<אתי בנדלר: זאת אומרת, יידוע מראש ומפורש, ואני אבהיר את זה בנוסח.

<אתי בנדלר: ובנוסף לזה, חבר הכנסת פרי מבקש שדרך היידוע מראש תהיה טעונה אישור ועדה.

<אתי בנדלר: תרגמתי נכון את דבריך, אדוני?

יעקב פרי: לחלוטין.

<אתי בנדלר: אז זו הבקשה, ואם הוועדה תאשר, כך יופיע בהצעת החוק.

יעקב פרי: יש גם את הנושא של 107א - - -

<אתי בנדלר: זה הסעיף של התקנות שטעונות אישור ועדה.

<אתי בנדלר: אני אציין שבנוסח הסופי שאנחנו נניח להצעת החוק לא יהיה סעיף אחד שירכז את כל הסעיפים שטעונים את אישור הוועדה, אלא בכל סעיף ספציפי - - -

יעקב פרי: ואז ייכלל גם שסעיף 31 - - -

<אתי בנדלר: אז סעיף 31 עצמו יופיע באישור הוועדה.

<אתי בנדלר: אבל זה כבר עניין של נוסח.

יעקב פרי: הבנתי.

איתן כבל: יש הערות?

<רני נויבואר: הממשלה איננה מתנגדת.

איתן כבל: אז אני מצביע על זה.

איתן כבל: אני מצביע על 107א - - -

<אתי בנדלר: עם ההבהרה לגבי סעיף 31, של היידוע המפורש מראש.

איתן כבל: מי בעד?

איתן כבל: הצבעה בעד אישור התיקונים – פה אחד התיקונים אושרו.

איתן כבל: אושר.

איתן כבל: הישיבה נעולה.